
70                                           DR 31.3.2016                                                                             

 

Sub penggal 2 pula memerihalkan perkara-perkara berkaitan pengarah termasuk 
keperluan untuk melantik sekurang-kurangnya seorang pengarah untuk syarikat 
persendirian dan dua orang pengarah untuk syarikat awam. Sub penggal ini juga 
memperkatakan orang-orang yang dianggap berkaitan dengan seorang pengarah. Syarat 
dan kelayakan sebagai pengarah termasuk had minimum umur serta kausa pendaftar untuk 
menghalang seseorang daripada dilantik sebagai pengarah. Sub penggal 2 ini juga 
memerihalkan prosedur pelantikan, pemecatan dan persaraan seseorang pengarah dan 
keadaan apabila terdapat kekosongan dalam jawatan pengarah. 

Sub penggal 3 memperuntukkan perkara-perkara berhubung tugas dan 
tanggungjawab pengarah termasuk keperluan untuk menjalankan tugas demi kepentingan 
syarikat serta larangan untuk menggunakan kedudukan sebagai pengarah untuk kebaikan 
dirinya atau orang lain. Sub penggal 3 ini juga menggariskan keperluan untuk menzahirkan 
kepentingan sebagai pengarah dalam keadaan tertentu seperti ketika berkontrak dengan 
syarikat.  

Pengarah juga dikehendaki untuk mendapatkan kebenaran pemegang syer dalam 
penjualan aset syarikat yang melebihi had yang ditetapkan. Sub penggal ini juga melarang 
syarikat awam untuk melakukan apa-apa perkiraan atau transaksi dengan pengarah, 
pemegang substantial atau orang-orang yang mempunyai kaitan dengan mereka tanpa 
mendapat kebenaran pemegang syer terlebih dahulu. 

■1620 

Sub penggal 3 ini juga memperuntukkan supaya fi pengarah sesebuah syarikat 
awam diluluskan oleh pemegang syer dan mana-mana kontrak pengarah tersebut dengan 
syarikat hendaklah ditempatkan di pejabat berdaftar untuk pemeriksaan oleh pemegang 
syer yang mempunyai sekurang-kurangnya 5 peratus jumlah modal berbayar.  

Sub penggal 4 pula memberi peruntukan berkenaan setiausaha syarikat yang 
merangkumi keperluan pelantikan setiausaha bagi setiap syarikat. Kuasa Lembaga 
Pengarah untuk melantik setiausaha, peletakan jawatan dan pemecatan serta larangan 
untuk membiarkan jawatan setiausaha kosong melebihi 30 hari. Sub penggal ini juga 
menghendaki mana-mana orang yang layak bertindak sebagai setiausaha untuk mendaftar 
dengan pendaftar sebelum membolehkan mereka dilantik sebagai setiausaha syarikat.   

Penggal 3, Bahagian 3 ini mengandungi peruntukan berkenaan akaun dan audit 
dan terbahagi kepada dua sub penggal.  

Sub penggal 1 memperuntukkan perkara berhubung keperluan pengarah untuk 
menyediakan penyata kewangan menurut piawaian perakaunan yang diluluskan. Sub 
penggal ini juga menerangkan keperluan syarikat untuk menyimpan rekod perakaunan dan 
dokumen yang berkaitan bagi membolehkan penyata kewangan disediakan dan diaudit. 
Sub penggal ini juga memerlukan penyata kewangan diluluskan oleh lembaga pengarah 
dan menyatakan bahawa penyata kewangan tersebut telah disediakan mengikut piawaian 
perakaunan yang diluluskan dan telah memberikan gambaran yang benar dan saksama 
true and fair view berhubung kedudukan dan prestasi kewangan syarikat.  

 Sub penggal ini juga menerangkan keperluan pengarah untuk menyediakan 
laporan pengarah seperti mana yang ditentukan dalam Jadual Kelima.  

 Seterusnya sub penggal ini juga memerlukan pengarah untuk mengedarkan 
Penyata Kewangan beraudit kepada ahli syarikat dalam tempoh masa yang ditentukan 
serta menyerah simpan Penyata Kewangan tersebut dengan pendaftar.  

 Sub penggal 2 pula memperuntukkan perkara berhubung juruaudit yang 
merangkumi kelayakan dan syarat pelantikan sebagai juruaudit serta keperluan untuk 
mendaftar dengan pendaftar. Sub penggal ini juga menggariskan tugas dan tanggungjawab 
serta hak dalam menjalankan tugas sebagai juruaudit.  

Sub penggal ini mewajibkan setiap syarikat untuk melantik juruaudit bagi setiap 
tahun kewangan tetapi memberikan kuasa kepada pendaftar untuk mengecualikan mana-
mana syarikat persendirian daripada keperluan ini berdasarkan syarat dan terma yang 
ditentukan oleh pendaftar. Sub penggal ini juga menggariskan prosedur yang berbeza 
dalam pelantikan juruaudit dalam sesebuah syarikat persendirian, berbanding syarikat 
awam berdasarkan cadangan yang tidak mewajibkan syarikat persendirian untuk 
mengadakan mesyuarat agung tahunan.  



Sub penggal 2 pula memerihalkan perkara-perkara berkaitan pengarah termasuk keperluan untuk melantik sekurang-kurangnya seorang pengarah untuk syarikat persendirian dan dua orang pengarah untuk syarikat awam. Sub penggal ini juga memperkatakan orang-orang yang dianggap berkaitan dengan seorang pengarah. Syarat dan kelayakan sebagai pengarah termasuk had minimum umur serta kausa pendaftar untuk menghalang seseorang daripada dilantik sebagai pengarah. Sub penggal 2 ini juga memerihalkan prosedur pelantikan, pemecatan dan persaraan seseorang pengarah dan keadaan apabila terdapat kekosongan dalam jawatan pengarah. Sub penggal 3 memperuntukkan perkara-perkara berhubung tugas dan tanggungjawab pengarah termasuk keperluan untuk menjalankan tugas demi kepentingan syarikat serta larangan untuk menggunakan kedudukan sebagai pengarah untuk kebaikan dirinya atau orang lain. Sub penggal 3 ini juga menggariskan keperluan untuk menzahirkan kepentingan sebagai pengarah dalam keadaan tertentu seperti ketika berkontrak dengan syarikat. Pengarah juga dikehendaki untuk mendapatkan kebenaran pemegang syer dalam penjualan aset syarikat yang melebihi had yang ditetapkan. Sub penggal ini juga melarang syarikat awam untuk melakukan apa-apa perkiraan atau transaksi dengan pengarah, pemegang substantial atau orang-orang yang mempunyai kaitan dengan mereka tanpa mendapat kebenaran pemegang syer terlebih dahulu. #1620. Sub penggal 3 ini juga memperuntukkan supaya fi pengarah sesebuah syarikat awam diluluskan oleh pemegang syer dan mana-mana kontrak pengarah tersebut dengan syarikat hendaklah ditempatkan di pejabat berdaftar untuk pemeriksaan oleh pemegang syer yang mempunyai sekurang-kurangnya 5 peratus jumlah modal berbayar. Sub penggal 4 pula memberi peruntukan berkenaan setiausaha syarikat yang merangkumi keperluan pelantikan setiausaha bagi setiap syarikat. Kuasa Lembaga Pengarah untuk melantik setiausaha, peletakan jawatan dan pemecatan serta larangan untuk membiarkan jawatan setiausaha kosong melebihi 30 hari. Sub penggal ini juga menghendaki mana-mana orang yang layak bertindak sebagai setiausaha untuk mendaftar dengan pendaftar sebelum membolehkan mereka dilantik sebagai setiausaha syarikat. Penggal 3, Bahagian 3 ini mengandungi peruntukan berkenaan akaun dan audit dan terbahagi kepada dua sub penggal. Sub penggal 1 memperuntukkan perkara berhubung keperluan pengarah untuk menyediakan penyata kewangan menurut piawaian perakaunan yang diluluskan. Sub penggal ini juga menerangkan keperluan syarikat untuk menyimpan rekod perakaunan dan dokumen yang berkaitan bagi membolehkan penyata kewangan disediakan dan diaudit. Sub penggal ini juga memerlukan penyata kewangan diluluskan oleh lembaga pengarah dan menyatakan bahawa penyata kewangan tersebut telah disediakan mengikut piawaian perakaunan yang diluluskan dan telah memberikan gambaran yang benar dan saksama true and fair view berhubung kedudukan dan prestasi kewangan syarikat. Sub penggal ini juga menerangkan keperluan pengarah untuk menyediakan laporan pengarah seperti mana yang ditentukan dalam Jadual Kelima. Seterusnya sub penggal ini juga memerlukan pengarah untuk mengedarkan Penyata Kewangan beraudit kepada ahli syarikat dalam tempoh masa yang ditentukan serta menyerah simpan Penyata Kewangan tersebut dengan pendaftar. Sub penggal 2 pula memperuntukkan perkara berhubung juruaudit yang merangkumi kelayakan dan syarat pelantikan sebagai juruaudit serta keperluan untuk mendaftar dengan pendaftar. Sub penggal ini juga menggariskan tugas dan tanggungjawab serta hak dalam menjalankan tugas sebagai juruaudit. Sub penggal ini mewajibkan setiap syarikat untuk melantik juruaudit bagi setiap tahun kewangan tetapi memberikan kuasa kepada pendaftar untuk mengecualikan mana- mana syarikat persendirian daripada keperluan ini berdasarkan syarat dan terma yang ditentukan oleh pendaftar. Sub penggal ini juga menggariskan prosedur yang berbeza dalam pelantikan juruaudit dalam sesebuah syarikat persendirian, berbanding syarikat awam berdasarkan cadangan yang tidak mewajibkan syarikat persendirian untuk mengadakan mesyuarat agung tahunan.